钦定古今图书集成/理学汇编/字学典/第098卷 > 王筠
## 钦定古今图书集成/理学汇编/字学典/第098卷 > 王筠

按《梁书》本传：“王筠，字元礼，一字德柔，琅琊临沂人。幼
警寤，七岁能属文。太清三年，为太子詹事。其自序云：
‘余少好书，老而弥笃，虽遇见瞥观，皆即疏记，习与性
成，不觉笔倦。幼年读《五经》，爱《左氏春秋》，凡三过五抄，
馀经及《周官》《仪礼》《国语》《尔雅》《山海经》《本草》并再抄，未
尝倩人假手。并躬自抄录大小百馀卷’。”

按《宣和书谱》，“筠即僧虔之孙。僧虔以书名世，而筠于
书遂有家传之学，尤工行书。”今御府所藏行书，一至
“节帖。”